smcproject/ml-wiki-sentences huggingface dataset:
Critical History, Contested Meaning and the Globalization of South Asia ,  London 2001.
Chaturvedi, Vinayak, ed.
, Mapping Subaltern Studies and the Postcolonial .
London and New York 2000.
Cronin, Stephanie, ed.
, "Subalterns and Social Protest: History from Below in the Middle East and North Africa" .
Routledge, 2008.
US Canada.
കീഴാറൂർ ഇംഗ്ലീഷ് വിലാസം https://ml.wikipedia.org/wiki/Keezharoor
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് കീഴാറൂർ ജനസംഖ്യ
2001 ലെ സെൻസസ് പ്രകാരംകീഴാറൂരിലെ ജനസംഖ്യ 23595 ആണ്.
ഇതിൽ 11598 പുരുഷന്മാരും 11997 സ്ത്രീകളുമുണ്ട്.
കീഴാറ്റൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Keezhattur_Gramapanchayat
മലപ്പുറം ജില്ലയിലെ പെരിന്തൽമണ്ണ താലൂക്കിൽ പെരിന്തൽമണ്ണ ബ്ളോക്കിലാണ് 40.93 ചതുരശ്രകിലോമീറ്റർ വിസ്തീർണ്ണമുള്ള കീഴാറ്റൂർ ഗ്രാമപഞ്ചായത്ത് സ്ഥിതി ചെയ്യുന്നത്.
ഭക്തകവി പൂന്താനം നമ്പൂതിരിയുടെ ഇല്ലം ഈ പഞ്ചായത്തിലാണ്.
കിഴാറ്റൂർ ഗ്രാമപഞ്ചായത്ത് 11°02′59″N 76°14′20″E ﻿ / ﻿ 11.04968°N 76.2388°E ﻿ / 11.04968; 76.2388 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല മലപ്പുറം വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം മഞ്ചേരി ലോകസഭാ മണ്ഡലം മലപ്പുറം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ + സമയമേഖല UTC +5:30 പ്രധാന ആകർഷണങ്ങൾ അതിരുകൾ കിഴക്ക് - മേലാറ്റൂർ , എടപ്പറ്റ പഞ്ചായത്തുകൾ പടിഞ്ഞാറ് – ആനക്കയം, മങ്കട പഞ്ചായത്തുകൾ തെക്ക്‌ - വെട്ടത്തൂർ, അങ്ങാടിപ്പുറം പഞ്ചായത്തുകൾ വടക്ക് - പാണ്ടിക്കാട് , എടപ്പറ്റ പഞ്ചായത്തുകൾ വാർഡുകൾ തോട്ടിൻറക്കര ഒറവമ്പുറം ചെമ്മന്തട്ട കാര്യമാട് കൊണ്ടിപറമ്പ് കീഴാറ്റൂർ പൂന്താവനം ആനപ്പാംകുഴി കണ്യാല മുഖാംപടി പട്ടിക്കാട് മുളളിയാകുർശ്ശി സൗത്ത് മുളളിയാകുർശ്ശി നോർത്ത് പറമ്പൂർ നെൻമിനി വെസ്റ്റ് നെൻമിനി ഈസ്റ്റ് നല്ലൂർ തച്ചങ്ങനാടം അരീച്ചോല സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് പെരിന്തൽമണ്ണ വിസ്തീര്ണ്ണം 40.93 ചതുരശ്ര കിലോമീറ്റർ ജനസംഖ്യ 27,362 പുരുഷന്മാർ 13,179 സ്ത്രീകൾ 14,383 ജനസാന്ദ്രത 669 സ്ത്രീ : പുരുഷ അനുപാതം 1076 സാക്ഷരത 86.24% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/keezhatturpanchayat Archived 2013-11-30 at the Wayback Machine .
ചിപ്പിപ്പാറ ഇംഗ്ലീഷ് വിലാസം https://ml.wikipedia.org/wiki/Chippiparai
ഇന്ത്യയിൽ ജന്മം കൊണ്ട ഒരു വേട്ടനായ ആണ് ചിപ്പിപ്പാറ .
മാനുകളെയും കാട്ടുപന്നികളെയും മുയലുകളെയും വേട്ടയാടാനായി ഇവയെ ഉപയോഗിച്ചിരുന്നു.
വീട്ടുകാവലിനും ഇവയെ ഉപയോഗിച്ചു വരുന്നു.
തമിഴ്നാട്ടിലെ മധുരയിൽ രാജകുടുംബങ്ങൾ രാജത്വത്തിന്റെയും പ്രതാപത്തിന്റെയും ചിഹ്നമായി കണ്ട് ഇവയെ വളർത്തിയിരുന്നു .
മഞ്ഞകലർന്ന ഇളം തവിട്ടു നിറം ,ചുവപ്പു കലർന്ന തവിട്ടു നിറമാണ് , വെള്ളി കലർന്ന ചാരനിറം , ഈ നിറങ്ങളിൽ ഇവയെ കാണാം.
ഇടത്തരം വലിപ്പമാണ് ഇവയ്ക്ക്.
ഇടകലർന്ന , തിളക്കമാർന്ന , നീളം കുറഞ്ഞ രോമമാണ് ഇവയ്ക്ക്;  ചൂട് കാലാവസ്ഥക്ക് അനുയോജ്യമാണ് ഇത്.
പ്രത്യേക ശ്രദ്ധ ആവശ്യമില്ലാത്ത ഒരു നായ ജനുസ്സ് ആണ് ഇത് .
ഒരു വേട്ടപ്പട്ടി ആണെങ്കിലും ഇതിന് അധികം വ്യായാമമൊന്നും ആവശ്യമില്ല .
ബുദ്ധിയുള്ള ഈ നായ നല്ലൊരു കാവൽ നായ കൂടിയാണ്.
ഒരു ഉടമസ്ഥനെ മാത്രം അനുവദിക്കുന്ന നായ എന്നു പറയുമ്പോഴും , ഇടപഴക്കിയാൽ മറ്റുള്ളവരുമായും ഇത് നല്ല രീതിയിൽ പോകും.
ചിപ്പിപ്പാറ മനുഷ്യസൗഹൃദം ആഗ്രഹിക്കുന്നു , അതായത് ഇത് ഒറ്റ്പ്പെടലിനെ വെറുക്കുന്നു.
വളരെ വേഗത്തിൽ ഓടാൻ കഴിവുള്ള ഇവയ്ക്ക് മുയലിനെ എളുപ്പത്തിൽ മറികടക്കാൻ കഴിയും.
അവലംബം പുറത്തെ കണ്ണികൾ rajapalayamdogs.org Archived 2008-12-27 at the Wayback Machine .
- pictures from Rajapalayam dogs Chippiparai Archived 2011-04-02 at the Wayback Machine .
– maintained by a kennel Archived 2014-05-08 at the Wayback Machine .
– magazine article
ചിപ്ലുൺ ഇംഗ്ലീഷ് വിലാസം https://ml.wikipedia.org/wiki/Chiplun
ചിപ്ലുൺ മഹാരാഷ്ട്രയിലെ രത്നഗിരി ജില്ലയിൽ സ്ഥിതി ചെയ്യുന്ന ഒരു നഗരമാണ്.
മുംബൈ - ഗോവ ദേശീയപാതയിൽ (മുമ്പ് NH-17 എന്നറിയപ്പെട്ടിരുന്ന NH-66) സ്ഥിതിചെയ്യുന്ന ഈ നഗരം ചിപ്ലുൺ താലൂക്കിന്റെ തലസ്ഥാനമാണ്.
മഹാരാഷ്ട്രയിലെ കൊങ്കൺ മേഖലയിൽ മുംബൈ നഗരത്തിന് ഏകദേശം 320 കിലോമീറ്റർ തെക്കായാണ് ഇതിന്റെ സ്ഥാനം.
ശക്തമായ ഒരു സാംസ്കാരിക പശ്ചാത്തലമുള്ള ഈ നഗരം കൊങ്കൺ മേഖലയിലെ അതിവേഗം വികസിച്ചുകൊണ്ടിരിക്കുന്ന ഒരു നഗരമാണ്.
ചിപ്ലുൺ എന്ന പേരിന്റെ അർത്ഥം " പരശുരാമന്റെ ഭവനം" എന്നാണ്.
വശിഷ്ഠി നദിയുടെ തീരത്താണ് ഈ നഗരം സ്ഥിതിചെയ്യുന്നത്.
നഗരത്തിന്റെ കിഴക്കുഭാഗത്തെ അതിർത്തിയായി പശ്ചിമഘട്ടവും പടിഞ്ഞാറ് ചിപ്ലുൺ താലൂക്കിൽനിന്ന് അടർത്തിയെടുത്തു രൂപീകരിച്ച ഗുഹഗാർ താലൂക്കും സ്ഥിതി ചെയ്യുന്നു.
ഉഷ്ണമേഖലാ കാലാവസ്ഥയാണ് ഇവിടെ അനുഭവപ്പെടാറുള്ളത്.
മഴക്കാലം പൊതുവേ ജൂൺ മുതൽ ഒക്ടോബർ വരെയാണ്.
കൊയ്ന ഹൈഡ്രോ ഇലക്ട്രിക് പവർ പ്രോജക്ടിന്റെ മൂന്ന്, നാലു ഘട്ടങ്ങൾ ചിപ്ലുൺ നഗരത്തിനു സമീപത്തായാണ് സ്ഥിതിചെയ്യുന്നത്.
2011 സെൻസസ് പ്രകാരം, ചിപ്ലണിന്റെ ജനസംഖ്യ 55,139 ആയിരുന്നു.
സെൻസസ് ഇന്ത്യ 2011 പുറത്തുവിട്ട കണക്കുകൾ അനുസരിച്ച് ഇതിൽ 27,355 പുരുഷന്മാരും 27,784 സ്ത്രീകളുമാണുണ്ടായിരുന്നത്.
ചിപ്ലൂൻ നഗരത്തിലെ സാക്ഷരതാ നിരക്ക് 93.92 ശതമാനമാണ്.
ഇത് സംസ്ഥാന ശരാശരിയായ 82.34 ശതമാനത്തേക്കാൾ കൂടുതലാണ്.
ചിപ്ലണിലെ പുരുഷന്മാരുടെ ഏകദേശ സാക്ഷരതാ നിരക്ക് 96.50 ശതമാനവും സ്ത്രീ സാക്ഷരതാ നിരക്ക് 91.42 ശതമാനവുമാണ്.
ചിബെസെ എസെക്കിയൽ ഇംഗ്ലീഷ് വിലാസം https://ml.wikipedia.org/wiki/Chibeze_Ezekiel A picture of Chibeze Ezekiel with the Goldman prize 2020
ഘാനയിലെ ഒരു പരിസ്ഥിതി പ്രവർത്തകനും ആഫ്രിക്കയ് ‌ക്ക് വേണ്ടിയുള്ള 2020-ലെ ഗോൾഡ്‌മാൻ എൻവയോൺമെന്റൽ പ്രൈസ് അവാർഡ് സ്വീകർത്താവുമാണ് ചിബെസെ എസെക്കിയൽ (ജനനം 1979/1980) .
ആക്ടിവിസത്തിലൂടെ ഒരു കൽക്കരി പ്ലാന്റിന്റെ നിർമ്മാണം റദ്ദാക്കാൻ അദ്ദേഹം ഘാനയിലെ പരിസ്ഥിതി മന്ത്രാലയത്തെ വെല്ലുവിളിച്ചതായി അറിയപ്പെടുന്നു.
ഘാനയിലെ പാരിസ്ഥിതിക സാമൂഹിക മാറ്റത്തിനായുള്ള യുവജന കേന്ദ്രീകൃത സംഘടനയായ സ്ട്രാറ്റജിക് യൂത്ത് നെറ്റ്‌വർക്ക് ഫോർ ഡെവലപ്‌മെന്റിന്റെ സ്ഥാപകനാണ് അദ്ദേഹം.
350 ഘാന റിഡ്യൂസിങ് ഔവർ കാർബണിന്റെ (350 GROC) ദേശീയ കോർഡിനേറ്റർ കൂടിയായിരുന്നു അദ്ദേഹം യൂത്ത് ഇൻ നാച്ചുറൽ റിസോഴ്‌സ് ആൻഡ് എൻവയോൺമെന്റൽ ഗവേണൻസ് (യൂത്ത്-എൻആർഇജി) ചെയർമാനായിരുന്നു.
സമാധാനത്തിന്റെ പരിസ്ഥിതി 2022 (EP 2022) പദ്ധതിയുടെ അന്താരാഷ്ട്ര വിദഗ്ധരുടെ പാനൽ അംഗമായി അദ്ദേഹം പ്രവർത്തിക്കുന്നു.
ഘാന സർക്കാർ 2013-ൽ വോൾട്ട റിവർ അതോറിറ്റിയും ഷെൻസെൻ എനർജി ഗ്രൂപ്പും ചേർന്ന് നിർദ്ദേശിച്ച പദ്ധതി 700 മെഗാവാട്ട് കൽക്കരി പവർ പ്ലാന്റും എകുംഫി ജില്ലയിലെ അബോബോയിൽ തുറമുഖവും നിർമ്മിക്കാൻ നിർദ്ദേശിച്ചു.
പദ്ധതിക്ക് ചൈന ആഫ്രിക്കൻ ഡെവലപ്‌മെന്റ് ഫണ്ടിൽ നിന്ന് 1.5 ബില്യൺ ഡോളർ വായ്പ ആവശ്യമായിരുന്നു.
കൽക്കരി ശേഖരം ഇല്ലാത്ത ഘാനയിലെ ആദ്യത്തെ പദ്ധതിയായിരിക്കും ഈ പദ്ധതി.
അതിനാൽ ദക്ഷിണാഫ്രിക്കയിൽ നിന്ന് പ്രതിവർഷം 2 ദശലക്ഷം ടൺ അസംസ്‌കൃത വസ്തുക്കളുടെ ഇറക്കുമതി ഉണ്ടാകുമെന്നാണ് കണക്കാക്കുന്നത്.
ഘാനയിൽ കൽക്കരി ഉപയോഗിച്ച് പ്രവർത്തിക്കുന്ന പവർ സ്റ്റേഷൻ നിർമ്മിക്കുന്നതിനെതിരെ പ്രചാരണത്തിന് ചിബെസെ നേതൃത്വം നൽകി.
കൽക്കരി പ്രവർത്തിക്കുന്ന പവർ സ്റ്റേഷൻ ഉണ്ടാക്കുമായിരുന്ന നാശനഷ്ടങ്ങളെക്കുറിച്ച് പ്രാദേശിക സമൂഹങ്ങളെ ബോധവൽക്കരിച്ചുകൊണ്ട് അദ്ദേഹം പ്രവർത്തിച്ചു.
പുനരുപയോഗ ഊർജത്തിലേക്ക് സർക്കാർ മാറണമെന്നും അദ്ദേഹം ആവശ്യപ്പെട്ടു.
അവലംബം 1 2 1 2 ↑ ↑ ↑ ↑ ↑ ↑ ↑ ↑ ↑ ↑ പുറംകണ്ണികൾ Time with Chibeze,First Ghanaian to join 350.org Board We are African Borns Chibeze Ezekiel - Goldman Prize Recipient TED talk - A vision for sustainable Energy in Africa Speaking up: Ghana's social media voices Citi TV : Time with Chibeze Ezekiel
ചിപ്പിക്കൂൺ ഇംഗ്ലീഷ് വിലാസം https://ml.wikipedia.org/wiki/Oyster_mushroom
ഭക്ഷ്യയോഗ്യമായ ഒരു കൂൺ ഇനമാണ് ചിപ്പിക്കൂൺ ( Oyster mushroom ).
Pleurotus ostreatus എന്നതാണ് ഇതിന്റെ ശാസ്ത്രീയനാമം പ്രത്യേകതകൾ
ചിപ്പിക്കൂൺ സാധാരണയായി വെള്ള നിറത്തിലോ, പിങ്ക്, ചാരനിറങ്ങളിലോ കാണപ്പെടുന്നു.
ജൈവാവശിഷ്ടങ്ങളിൽ പ്രകൃത്യാലുണ്ടാകുന്നവയായാലും വ്യാവസായികമായി കൃഷി ചെയ്യുന്നതിനായാലും ഇവയ്ക്ക് വളരുന്നതിന് ഒരു മാധ്യമവും അന്തരീക്ഷത്തിലെ ഈർപ്പവും ആവശ്യമാണ്.
കൂൺ കൃഷിയിൽ ഉപയോഗിക്കുന്ന മാധ്യമത്തെ ബെഡ് എന്നും കൂൺ വിത്തിനെ സ്പോൺ എന്നും അറിയപ്പെടുന്നു.
വ്യാവസായിക കൃഷിയിൽ സാധാരണയായി മാധ്യമമാക്കുന്നത് നെല്ലിന്റെ വിളവെടൂപ്പിന് ശേഷം ലഭിക്കുന്ന വയ്ക്കോലാണ്.
വയ്ക്കോലിനെക്കൂടാതെ മരം അറക്കുമ്പോൾ ലഭിക്കുന്ന അറക്കപ്പൊടി, കയറുത്പാദനത്തിനായി ചകിരി വേർതിരിക്കുമ്പോൾ ലഭിക്കുന്ന ഉപോത്പന്നമായ ചകിരിച്ചോറും ഉപയോഗിക്കുന്നു.
ഇങ്ങനെ ലഭിക്കുന്ന മാധ്യമങ്ങളുടെ പ്രത്യേകതകൾ അനുസരിച്ച് അവയുടെ ബെഡിന്റെ സംസ്കരണം വരെ വ്യത്യസ്ത ഘട്ടങ്ങൾ ഉണ്ടെങ്കിലും ബെഡ് നിർമ്മാണത്തിനുശേഷം എല്ലാ മധ്യമത്തിലും കൃഷിരീതി ഒരുപോലെയാണ്.
വയ്ക്കോൽ ബെഡ്
ബഡിനായി തിരഞ്ഞെടുക്കുന്ന വയ്ക്കോൽ മികച്ച ഗുണവാരമുള്ളതായിരിക്കണം.
ഇങ്ങനെ തിരഞ്ഞെടുക്കുന്ന വയ്ക്കോൽ 5-8 സെന്റീമീറ്റർ നീളത്തിൽ മുറിച്ചെടുത്ത് വെള്ളത്തിൽ കുതിർക്കുന്നു.
ഇങ്ങനെ കുതിർത്ത വയ്ക്കോൽ  ഏകദേശം 12-14 മണിക്കൂറിനുശേഷം വെള്ളത്തിൽ നിന്നും പുറത്തെടുത്ത് വെള്ളം വാർന്നുപോകുന്നതിനായി വെയ്ക്കുന്നു.
വെള്ളം വാർന്ന വയ്ക്കോൽ 30-40 മിനിറ്റുനേരം; 100° ചൂടിൽ ആവിയിൽ പുഴുങ്ങിയെടുക്കുന്നു.
ഇങ്ങനെ സംസ്കരിച്ചെടുക്കുന്ന വയ്ക്കോൽ  ബെഡുണ്ടാക്കുന്നതിനായി ഉപയോഗിക്കുന്നു.
ചിപ്പേവ ദേശീയ വനം
ചിപ്പേവ ദേശീയ വനം അമേരിക്കൻ ഐക്യനാടുകളിലെ മിനസോട്ട സംസ്ഥാനത്തിൻറെ വടക്കൻ മധ്യ മേഖലയിൽ, ഇറ്റാസ്ക, കാസ്, ബെൽട്രാമി കൗണ്ടികളിൽ സ്ഥിതി ചെയ്യുന്ന ഒരു ദേശീയ വനമാണ്.
മിനസോട്ടയിലെ കാസ് ലേക്ക് നഗരത്തിലാണ് ഫോറസ്റ്റ് ആസ്ഥാനം സ്ഥിതിചെയ്യുന്നത്.
ബ്ലാക്ക്‌ഡക്ക്, ഡീർ റിവർ, വാക്കർ എന്നിവിടങ്ങളിൽ ഇതിന് പ്രാദേശിക ജില്ലാ റേഞ്ച് ഓഫീസുകളുണ്ട്.
ചരിത്രം Location of the Chippewa National Forest
1902 ജൂൺ 27-ന് മോറിസ് നിയമം പാസാക്കപ്പെട്ടതോടെയാണ് ഈ വനം മിനസോട്ട ഫോറസ്റ്റ് റിസർവ് ആയി സ്ഥാപിതമായത്.
ഈ നിയമം പ്രധാനമായും മിനസോട്ടയിലെ ഒജിബ്‌വെ ഇന്ത്യൻ റിസർവേഷനിൽ അനുവദിക്കപ്പെടാത്ത ഭൂമിയുടെ വിനിയോഗത്തെ അഭിസംബോധന ചെയ്തപ്പോൾ, മിസിസിപ്പിയിലെ ചിപ്പെവാസിലെ 200,000 ഏക്കർ (810 ചതുരശ്ര കിലോമീറ്റർ), കാസ് തടാകം, ലീച്ച് തടാകം, വിന്നിബിഗോഷിഷ് ഇന്ത്യൻ റിസർവുകൾ എന്നിവ ഒരു ഫോറസ്റ്റ് റിസർവായി നാമനിർദ്ദേശം ചെയ്യപ്പെട്ടു.
ഫെഡറേഷൻ ഓഫ് മിനസോട്ട വിമൻസ് ക്ലബ്ബിന്റെ മരിയ സാൻഫോർഡും ഫ്ലോറൻസ് ബ്രാംഹാളും നേതൃത്വം നൽകിയതും 1900-ൽ ആരംഭിച്ചതുമായ സംരക്ഷണ ആക്ടിവിസം കാടും അതിനുള്ള അപകടസാധ്യതകളും പൊതുജനശ്രദ്ധയിലേക്ക് കൊണ്ടുവന്നു.
1908 മെയ് 23-ന് ഈ റിസർവ് മിനസോട്ട ദേശീയ വനമായി പുനഃസ്ഥാപിക്കപ്പെട്ടു.
1928-ൽ,  ഈ കാടുകളിലെ യഥാർത്ഥ ഉടമകളായിരുന്ന ചിപ്പേവ ഗോത്രവർഗക്കാരുടെ ബഹുമാനാർത്ഥം വനത്തിന്റെ പേര് ചിപ്പേവ ദേശീയ വനം എന്ന് പുനർനാമകരണം ചെയ്തു.
തുടർന്നുള്ള അതിർത്തി വിപുലീകരണങ്ങളും ഭൂമി ഏറ്റെടുക്കലുകളും വനത്തിന്റെ വിസ്തൃതിയെ ഇന്നത്തെ നിലയിലേയ്ക്ക് ഉയർത്തി.
ലോസ്റ്റ് ഫോർട്ടി എന്നറിയപ്പെടുന്ന ഒരു പ്രദേശവും വനത്തിൽ ഉൾപ്പെട്ടിരിക്കുന്നു.
മൊത്തം 144 ഏക്കർ (0.58 ചതുര കിലോമീറ്റർ ) വിസ്തൃതിയുള്ള ഈ പ്രദേശം, 1882-ൽ ഈ പ്രദേശത്തിന്റെ യഥാർത്ഥ ഭൂപടം വരച്ചപ്പോൾ, കോഡിംഗ്ടൺ തടാകത്തിന്റെ ഭാഗമായി ആകസ്മികമായി ചിത്രീകരിക്കപ്പെട്ടു.
മാപ്പിംഗ് പിശകിന്റെ ഫലമായി, ലോസ്റ്റ് ഫോർട്ടി ഒരിക്കലും അടയാളപ്പെടുത്തപ്പെട്ടില്ല.
350 വർഷത്തിലേറെ പഴക്കമുള്ള ചില മരങ്ങളുള്ള സംസ്ഥാനത്തെ ഏറ്റവും പഴക്കം ചെന്ന വനങ്ങളിൽ ചിലത് ഇവിടെ നിലനിൽക്കുന്നു.
ഇന്നത്തെ മിനസോട്ടയിലെ മൊത്തം വനഭൂമിയുടെ രണ്ട് ശതമാനത്തിൽ താഴെ മാത്രമാണ് ഇത്തരം പ്രാക്തന വനങ്ങളുള്ളത്.
ഈ വനം 667,094 ഏക്കർ (2,699.63 ചതുരശ്ര കിലോമീറ്റർ) പ്രദേശത്ത് വ്യാപിച്ചുകിടക്കുന്നു.
1,300-ലധികം തടാകങ്ങൾ, 923 മൈൽ (1,485 കിലോമീറ്റർ) നദികളും അരുവികളും, 400,000 ഏക്കർ (1,600 ചതുരശ്ര കിലോമീറ്റർ) തണ്ണീർത്തടങ്ങളും ഉള്ളതിനാൽ ഈ പ്രദേശത്ത് ജലം സമൃദ്ധമാണ്.
രാജ്യത്തെ മറ്റേതൊരു ദേശീയ വനത്തേക്കാളും കൂടുതൽ തടാകങ്ങളും തണ്ണീർത്തടങ്ങളുമുള്ള ഈ വനം ദേശീയ വനവ്യവസ്ഥയിലെ മുഴുവൻ ഉപരിതല ജലത്തിന്റെയും ഏകദേശം 13 ശതമാനം ഉൾക്കൊള്ളുന്നു.
വനത്തിനുള്ളിൽ കട്ട് ഫൂട്ട് സിയോക്സ് ട്രയൽ ലോറൻഷ്യൻ ഡിവിഡിനോട് ചേർന്ന് കടന്നുപോകുന്നു.
മിനസോട്ട സംസ്ഥാനത്തിനുള്ളിലെ ഏറ്റവും വലിയ പത്ത് തടാകങ്ങളിൽ മൂന്നെണ്ണമായ കാസ് തടാകം, ലീച്ച് തടാകം, വിന്നിബിഗോഷിഷ് തടാകം എന്നിവ ദേശീയ വന പരിധിയിലാണ് സ്ഥിതിചെയ്യുന്നത്.
വനഭൂമിയുടെ ഏകദേശം 44 ശതമാനം ഭാഗം ലീച്ച് ലേക്ക് ഇന്ത്യൻ റിസർവേഷനിലാണ്.
അവലംബം ↑ ↑ 32 Stat.
, 400 ↑ ↑ 35 Stat.
, 268 ↑ "Lost forty history" , Forest Service, Retrieved 2 September 2015
ചിപ്‌കൊ പ്രസ്ഥാനം പ്രമാണം:Chipko Movement.png Chipko Movement
ഇന്ത്യയിലെ പരിസ്ഥിതിസംരക്ഷണ സമരപ്രസ്ഥാനങ്ങളിൽ പ്രശസ്തമായ ഒന്നാണ് ചിപ്കോ പ്രസ്ഥാനം .
1970 -കളിൽ വനവൃക്ഷങ്ങൾ മുറിക്കുന്നതിന് കോൺട്രാക്ടർമാരെ അനുവദിക്കുന്ന ഉത്തർപ്രദേശ് സർക്കാരിന്റെ നയത്തിനെതിരെ കർഷകരും ഗ്രാമീണജനങ്ങളും ഒത്തുചേർന്ന് നടത്തിയ അക്രമരഹിത സമരമാണ് ഇത്.
ചിപ്കോ എന്ന വാക്കിന്റെ അർത്ഥം "ചേർന്ന് നിൽക്കൂ", "ഒട്ടി നിൽക്കൂ" എന്നൊക്കെയാണ്‌.
1973 മാർച്ച് 26-ന് ഉത്തരാഖണ്ഡിലെ (അന്ന് ഉത്തർ പ്രദേശ്ന്റെ ഭാഗമായിരുന്ന ) ചമോലി ജില്ലയിലെ റെനി ഗ്രാമത്തിൽ ഗ്രാമീണ വനിതകൾ നടത്തിയ സമരമാണ് ഈ പ്രക്ഷോഭത്തിൽ നാഴികക്കല്ലായത്.
ചിപ്കോ പ്രസ്ഥാനം പരിസ്ഥിതിവാദത്തിന്‌ പൊതുവായി നൽകിയ സംഭാവനകളിലൊന്ന് 'ആവാസ വ്യവസ്ഥയാണ്‌ സ്ഥിരസമ്പത്ത്' എന്ന മുദ്രാവാക്യമാണ്‌.
ചിപ്കോ പ്രസ്ഥാനത്തിനു നേതൃത്വം നൽകിയത് സുന്ദർലാൽ ബഹുഗുണ , ചണ്ടി പ്രസാദ് ഭട്ട് എന്നിവർ ആയിരുന്നു.
കർണാടകത്തിലെ അപ്പികോ പോലെ ചിപ്കോ പ്രസ്ഥാനവും പിന്നീട് വളരെ പ്രസിദ്ധമായി.
1987-ൽ ചിപ്കോ പ്രസ്ഥാനത്തിന് റൈറ്റ് ലൈവ്ലിഹുഡ് പുരസ്കാരം ലഭിക്കുകയുണ്ടായി.
ചിപ്‌സെറ്റ് ഇംഗ്ലീഷ് വിലാസം https://ml.wikipedia.org/wiki/Chipset
ഒരു കമ്പ്യൂട്ടർ സിസ്റ്റത്തിൽ, പ്രോസസ്സർ , മെമ്മറി , പെരിഫെറലുകൾ എന്നിവയ്ക്കിടയിലുള്ള ഡാറ്റാ ഫ്ലോ കൈകാര്യം ചെയ്യുന്ന "ഡാറ്റാ ഫ്ലോ മാനേജുമെന്റ് സിസ്റ്റം" എന്നറിയപ്പെടുന്ന ഒരു സംയോജിത സർക്യൂട്ടിലെ ഒരു കൂട്ടം ഇലക്ട്രോണിക് ഘടകങ്ങളാണ് ചിപ്‌സെറ്റ് .
ഇത് സാധാരണയായി മദർബോർഡിൽ കാണപ്പെടുന്നു.
മൈക്രോപ്രൊസസ്സറുകളുടെ ഒരു പ്രത്യേക കുടുംബവുമായി പ്രവർത്തിക്കാൻ സാധാരണയായി ചിപ്‌സെറ്റുകൾ രൂപകൽപ്പന ചെയ്‌തിരിക്കുന്നു.
പ്രോസസ്സറും ബാഹ്യ ഉപകരണങ്ങളും തമ്മിലുള്ള ആശയവിനിമയത്തെ ഇത് നിയന്ത്രിക്കുന്നതിനാൽ, സിസ്റ്റത്തിന്റെ പ്രകടനം നിർണ്ണയിക്കുന്നതിൽ ചിപ്‌സെറ്റ് നിർണ്ണായക പങ്ക് വഹിക്കുന്നു.
ഇന്റൽ ഡി 945 ജിസിപിഇ ഡെസ്ക്ടോപ്പ് ബോർഡിലെ ഇന്റൽ ഐസിഎച്ച് 7 സൗത്ത്ബ്രിഡ്ജ് കമ്പ്യൂട്ടറുകൾ
കമ്പ്യൂട്ടിംഗിൽ, ചിപ്‌സെറ്റ് എന്ന പദം സാധാരണയായി കമ്പ്യൂട്ടറിന്റെ മദർബോർഡിലോ വിപുലീകരണ കാർഡിലോ ഉള്ള ഒരു കൂട്ടം പ്രത്യേക ചിപ്പുകളെയാണ് സൂചിപ്പിക്കുന്നത്.
പേഴ്സണൽ കമ്പ്യൂട്ടറുകളിൽ , 1984 ലെ ഐബി‌എം പിസി എടിയുടെ ആദ്യത്തെ ചിപ്‌സെറ്റ് ഇന്റൽ 80286 സിപിയുവിനായി ചിപ്‌സും ടെക്‌നോളജീസും വികസിപ്പിച്ച നീറ്റ് ചിപ്‌സെറ്റായിരുന്നു.
കൊമോഡോർ ആമിഗയുടെ യഥാർത്ഥ ചിപ്പ് സെറ്റിന്റെ രേഖാചിത്രം ഒരു ഐബിഎം ടി 42 ലാപ്‌ടോപ്പ് മദർബോർഡിന്റെ ഒരു ഭാഗം.
സിപിയു: കേന്ദ്ര പ്രോസസ്സിംഗ് യൂണിറ്റ്.
NB: നോർത്ത്ബ്രിഡ്ജ്.
ജിപിയു: ഗ്രാഫിക്സ് പ്രോസസ്സിംഗ് യൂണിറ്റ്.
എസ്.ബി: സൗത്ത്ബ്രിഡ്ജ്.
1980 കളിലെയും 1990 കളിലെയും ഹോം കമ്പ്യൂട്ടറുകളിലും ഗെയിം കൺസോളുകളിലും ആർക്കേഡ്-ഗെയിം ഹാർഡ്‌വെയറിലും , ഇഷ്‌ടാനുസൃത ഓഡിയോ, ഗ്രാഫിക്സ് ചിപ്പുകൾക്കായി ചിപ്‌സെറ്റ് എന്ന പദം ഉപയോഗിച്ചു.
കൊമോഡോർ ആമിഗയുടെ ഒറിജിനൽ ചിപ്പ് സെറ്റ് അല്ലെങ്കിൽ സെഗയുടെ സിസ്റ്റം 16 ചിപ്‌സെറ്റ് എന്നിവ ഉദാഹരണങ്ങളിൽ ഉൾപ്പെടുന്നു.
ചിപ്‌സെറ്റ് എന്ന പദം പലപ്പോഴും മദർബോർഡിലെ ഒരു പ്രത്യേക ജോഡി ചിപ്പുകളെ സൂചിപ്പിക്കുന്നു: നോർത്ത്ബ്രിഡ്ജും സൗത്ത്ബ്രിഡ്ജും.
നോർത്ത്ബ്രിഡ്ജ് സിപിയുവിനെ വളരെ ഉയർന്ന വേഗതയുള്ള ഉപകരണങ്ങളുമായി, പ്രത്യേകിച്ച് റാം, ഗ്രാഫിക്സ് കൺട്രോളറുകളുമായി ബന്ധിപ്പിക്കുന്നു, കൂടാതെ സൗത്ത്ബ്രിഡ്ജ് ലോ-സ്പീഡ് പെരിഫറൽ ബസുകളിലേക്ക് (പിസിഐ അല്ലെങ്കിൽ ഐഎസ്എ പോലുള്ളവ) ബന്ധിപ്പിക്കുന്നു.
പല ആധുനിക ചിപ്‌സെറ്റുകളിലും, സൗത്ത്ബ്രിഡ്ജിൽ ഇഥർനെറ്റ്, യുഎസ്ബി , ഓഡിയോ ഉപകരണങ്ങൾ എന്നിവ പോലുള്ള ചില ഓൺ-ചിപ്പ് സംയോജിത അനുബന്ധ ഉപകരണങ്ങൾ അടങ്ങിയിരിക്കുന്നു.
മദർബോർഡുകളും അവയുടെ ചിപ്‌സെറ്റുകളും പലപ്പോഴും വ്യത്യസ്ത നിർമ്മാതാക്കളിൽ നിന്നാണ് വരുന്നത്.
2015 ലെ കണക്കനുസരിച്ച്, x86 മദർബോർഡുകളുടെ ചിപ്‌സെറ്റുകളുടെ നിർമ്മാതാക്കളിൽ എഎംഡി , ബ്രോഡ്‌കോം , ഇന്റൽ , എൻവിഡിയ , സി‌എസ്, വി‌ഐ‌എ ടെക്നോളജീസ് എന്നിവ ഉൾപ്പെടുന്നു.
ആപ്പിൾ കമ്പ്യൂട്ടറുകളും യുണിക്സ് വർക്ക്സ്റ്റേഷനുകളും പരമ്പരാഗതമായി ഇഷ്ടാനുസൃതമായി രൂപകൽപ്പന ചെയ്ത ചിപ്സെറ്റുകൾ ഉപയോഗിക്കുന്നു.
ചില സെർവർ നിർമ്മാതാക്കൾ അവരുടെ ഉൽപ്പന്നങ്ങൾക്കായി ഇഷ്‌ടാനുസൃത ചിപ്‌സെറ്റുകളും വികസിപ്പിക്കുന്നു.
1980 കളിൽ, പി‌സി അനുയോജ്യമായ കമ്പ്യൂട്ടറുകൾ‌ക്കായി ചിപ്‌സെറ്റുകൾ‌ നിർമ്മിക്കുന്നതിന് ചിപ്‌സും ടെക്നോളജീസും തുടക്കമിട്ടു.
അതിനുശേഷം ഉൽ‌പാദിപ്പിക്കുന്ന കമ്പ്യൂട്ടർ സിസ്റ്റങ്ങൾ‌ പൊതുവായി ഉപയോഗിക്കുന്ന ചിപ്‌സെറ്റുകൾ‌ പങ്കിടുന്നു, വ്യാപകമായി വ്യത്യസ്‌തമായ കമ്പ്യൂട്ടിംഗ് സവിശേഷതകളിലുടനീളം.
ഉദാഹരണത്തിന്, സംഭരണ ഉപകരണങ്ങളിലേക്ക് എസ്‌സി‌എസ്ഐ ഇന്റർ‌ഫേസ് നടപ്പിലാക്കുന്ന കുറഞ്ഞ ചെലവിലുള്ള ചിപ്‌സെറ്റ് എൻ‌സി‌ആർ 53 സി 9 എക്സ്, യുണിക്സ് മെഷീനുകളായ എം‌പി‌എസ് മാഗ്നം, ഉൾച്ചേർത്ത ഉപകരണങ്ങൾ, പേഴ്സണൽ കമ്പ്യൂട്ടറുകൾ എന്നിവയിൽ കണ്ടെത്താനാകും.
അവലംബം ↑ https://www.webopedia.com/TERM/C/chipset.html
ചിഫ്ചാഫ് ഇലക്കുരുവി ഇംഗ്ലീഷ് വിലാസം https://ml.wikipedia.org/wiki/Common_chiffchaff
ചിഫ്ചാഫിന്റെ ആംഗലേയനാമം common chiffchaff അല്ലെങ്കിൽ chiffchaff എന്നും ശാസ്ത്രീയ നാമം Phylloscopus collybita എന്നുമാണ് Nominate subspecies P. c. collybita Phylloscopus collybita collybita രൂപ വിവരണം
ഇതൊരു ചെറിയ ഇലക്കുരുവിയാണ്.
മീ നീളം വരും.
പൂവന് 7-8 ഗ്രാം തൂക്കവും പിടയ്ക്ക് 6-7 ഗ്രാം തൂക്കവും വരും.
തവിട്ടു കലർന്ന മങ്ങിയ പച്ച നിറമുള്ള അടിവശം.
നീളം കുറഞ്ഞ വെള്ള പുരികമുണ്ട്.
കറുത്ത കൊക്കാണുള്ളത്.
കേരളത്തിൽ അപൂർവ്വമായ ഈ പക്ഷിയെ 2019 ഡിസംബറിൽ കാസർക്കോഡ് കുമ്പളയ്ക്കടുത്ത് നിന്ന് ആദ്യമായി പക്ഷിനിരീക്ഷകർക്ക് ചിത്രം ലഭിച്ചു.
ഇലക്കുരുവികളുടെ സാന്നിധ്യം ശബ്​ദംകൊണ്ട്​ മാത്രമാണ്​ പക്ഷി സർവേകളിൽ മുമ്പ് തിരിച്ചറിഞ്ഞിട്ടുള്ളത്.
ചിമ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ചിമ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ചിമ സ്ഥിതിചെയ്യുന്നത്.
ചിമ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ചിമ ൽ 338 വീടുകൾ ഉണ്ട്.
ആകെ ജനസംഖ്യ 1619 ആണ്.
ഇതിൽ 833 പുരുഷന്മാരും 786 സ്ത്രീകളും ഉൾപ്പെടുന്നു.
ചിമ ലെ സാക്ഷരതാ നിരക്ക് 75.11 ശതമാനമാണ്.
ചിമ ലെ 6 വയസ്സിനു താഴെയുള്ള കുട്ടികളുടെ എണ്ണം 145 ആണ്.
ഇത് ചിമ ലെ ആകെ ജനസംഖ്യയുടെ 8.96 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 581 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 489 പുരുഷന്മാരും 92 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 87.95 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 32.01 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ചിമ ലെ 698  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 338 - - ജനസംഖ്യ 1619 833 786 കുട്ടികൾ (0-6) 145 73 72 പട്ടികജാതി 698 355 343 പട്ടിക വർഗ്ഗം 0 0 0 സാക്ഷരത 75.11 % 55.84 % 44.16 % ആകെ ജോലിക്കാർ 581 489 92 ജീവിതവരുമാനമുള്ള ജോലിക്കാർ 511 447 64 താത്കാലിക തൊഴിലെടുക്കുന്നവർ 186 153 33 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ജട്ടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജട്ടി
ലിംഗഭേദമെന്യേ ധരിക്കുന്ന അടിവസ്ത്രമാണു ജട്ടി .
പൊതുവേ ഇതിന് ഇംഗ്ലീഷ് അക്ഷരമാലയിലെ 'V' എന്ന അക്ഷരത്തിന്റെ ആകൃതി ആയിരിക്കും.
ഗുഹ്യഭാഗങ്ങളിലെ അമിതവിയർപ്പ് വലിച്ചെടുത്ത് ശരീരത്തെ സംരക്ഷിക്കുന്നതും ലൈംഗിക അവയവങ്ങളുടെയും മർമ്മ ഭാഗത്തിന്റെയും സംരക്ഷണമാണ് പ്രധാന ജോലി.
ഷഡ്ഢി, ജെട്ടി എന്നീ പല പേരുകളിലും അറിയപ്പെടുന്നു.
ഒരേ രൂപമാണെങ്കിലും സ്ത്രീക്കും പുരുഷനും ചില്ലറ വ്യത്യാസങ്ങളോടെയാണു ഇതു വിപണിയിൽ ലഭിക്കുന്നത്.
പുരുഷന്മാർക്കുള്ളതു "ബ്രീഫ്"എന്നും, സ്ത്രീകൽക്കുള്ളതു "പാന്റ്റി"എന്നും അറിയപ്പെടുന്നു.
ബോക്‌സർ ആകൃതിയിൽ ഇറക്കവും വീതിയും ഉള്ളവയും വിപണിയിൽ ലഭ്യമാണ്.
എന്നാൽ ഇറുകിപ്പിടിച്ചതും വായൂ സഞ്ചാരത്തെ തടയുന്നതുമായ അടിവസ്ത്രങ്ങൾ ഗുണത്തേക്കാൾ ഏറെ ദോഷം ചെയ്യാറുണ്ട്.
ഇത് ചിലപ്പോൾ വന്ധ്യതക്ക് വരെ കാരണമാകാം.
അതിനാൽ പരുത്തി തുണി കൊണ്ട് നിർമിച്ചതും മുറുക്കം കുറഞ്ഞതുമായ അടിവസ്ത്രങ്ങൾ ആരോഗ്യത്തിന്  ഗുണകരമെന്ന് വിലയിരുത്തപ്പെടുന്നു.
ഓരോ തവണത്തെ ഉപയോഗത്തിന് ശേഷവും ഇവ കഴുകി ഉപയോഗിക്കേണ്ടത് ശുചിത്വത്തിന് അനിവാര്യമാണ്.
അല്ലാത്തപക്ഷം വിവിധ തരത്തിലുള്ള അണുബാധകൾ ഉണ്ടാകാനിടയുണ്ട്.
ജഡം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ജൂലൈ മുതൽ തുടരുന്നു.
കൊലചെയ്യപ്പെട്ട ഒരു മനുഷ്യന്റെ ജഡം ഒരു പൂച്ചയുടെ ജഡം
ജീവൻ നശിച്ച മനുഷ്യന്റേയോ മറ്റ് ജീവികളുടേയോ ശരീരമാണ് ജഡം .
മനുഷ്യജഡത്തിന് പ്രേതം എന്നും ശവം  എന്നുമെല്ലാം പറയാറുണ്ട്.
മനുഷ്യ ജഡത്തിൽ (cadaver)ഭിഷഗ്വരന്മാരും ശാസ്ത്രജ്നന്മാരും ഗവേഷണ നിരീക്ഷണങ്ങൾ നടത്തി നിരവധി കാര്യങ്ങൾ മനസ്സിലാക്കിയിട്ടുണ്ട്.
ശസ്ത്രക്രിയാ സംബന്ധമായ എല്ലാ അറിവുകൾക്കും  ഈ മാതിരിയുള്ള ജഡ പരീക്ഷണങ്ങൾ വളരെ ഉപകാരപ്രദമായിരുന്നു.
-- Jabbar ( സംവാദം ) 13:16, 25 ഡിസംബർ 2013 (UTC)
ജണ്ട ഇംഗ്ലീഷ് വിലാസം https://ml.wikipedia.org/wiki/Janta കേരള പ്ലാന്റേഷൻ കോർപറേഷന്റെ രാജപുരം എസ്റ്റേറ്റിന് മുണ്ടോട്ട് സ്ഥാപിച്ച ജണ്ട
സർക്കാർ ഭൂമിയുടെ അതിർവരമ്പുകൾ അടയാള പെടുത്താൻ  ഉപയോഗിക്കുന്ന കല്ലിനാൽ കെട്ടി ഉണ്ടാക്കുന്ന ഒരു കുറ്റി  ആണ്  ജണ്ട.
വനം-വന്യജീവി വകുപ്പാണ് വനഭൂമി സംരക്ഷണത്തിന് പ്രധാനമായും ജണ്ട നിർമ്മിക്കുന്നത് , .
കരിങ്കൽ ഉപയോഗിച്ചാണ് മുൻകാലങ്ങളിൽ ജണ്ട നിർമ്മിച്ചിരുന്നത്.
എന്നാൽ, കോൺക്രീറ്റ് ജണ്ടകളും ഇപ്പോൾ നിർമ്മിച്ചുവരുന്നു.
ജഡാമഞ്ചി ഇംഗ്ലീഷ് വിലാസം https://ml.wikipedia.org/wiki/Spikenard
ഹിമാലയത്തിൽ സമുദ്രനിരപ്പിൽ നിന്നും 3000 മീറ്റർ മുതൽ 5000 മീറ്റർ വരെ ഉയരത്തിൽ കാണപ്പെടുന്ന ഒരു ഔഷധസസ്യമാണ് ജഡാമഞ്ചി .
ഇതിന്റെ ജഡ പോലെയുള്ള വേരിൽ നിന്നും ഉത്പാദിപ്പിക്കുന്ന സുഗന്ധമുള്ള തൈലം, ഔഷധനിർമ്മാണത്തിൽ ഉപയോഗിക്കുന്നു .
രസം			:തിക്തം, കഷായം, മധുരം
ഗുണം		:ലഘു, തീക്ഷ്ണം, സ്നിഗ്ധം
==ഔഷധയോഗ്യ ഭാഗം==പ്രകന്ദം, വേര്
അപസ്മാരത്തിനു് സുശ്രുതൻ നിർദ്ദേശിക്കുന്ന മരുന്നാണ്‌.
ഞരമ്പുകൾക്ക് ഒരു ടോണിക്കാണു്.
മാനസിക സംഘർഷം, തലവേദന എന്നിവയ്ക്കും മരുന്നായി ഉപയോഗിക്കുന്നു.
അവലംബം ↑ ആയുർവേദ ഔഷധസസ്യങ്ങൾ Archived 2010-12-06 at the Wayback Machine .
↑ മദർ ഹെർബ്സ് എന്ന സൈറ്റിൽ നിന്നും.
↑ ഹിമാലയ ഹെൽത്ത് കെയർ Archived 2010-11-26 at the Wayback Machine .
1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് പുറത്തേക്കുള്ള കണ്ണികൾ http://www.himalayahealthcare.com/herbfinder/h_nardos.htm Archived 2010-11-26 at the Wayback Machine .
http://www.ngosamachar.com/jatamansi-project.shtml http://ayurvedicmedicinalplants.com/plants/1509.html Archived 2010-12-06 at the Wayback Machine .
http://motherherbs.trustpass.alibaba.com/product/110642230-101666143/Valeriana_Wallichii.html http://www.springerlink.com/content/p265p55778107109/%5Bപ്രവർത്തിക്കാത്ത+കണ്ണി%5D
ജതിൻ ഗോസ്വാമി
ഒരു ഇന്ത്യൻ നർത്തകനും നൃത്തസംവിധായകനുമാണ് ജതിൻ ഗോസ്വാമി , സത്രിയയുടെ ക്ലാസിക്കൽ നൃത്തരൂപത്തിലെ പ്രമുഖരിൽ ഒരാളായി അറിയപ്പെടുന്നു.
ഗവാഹത്തിയിലെ സത്യ അക്കാദമിയുടെ സ്ഥാപക ഡയറക്ടറാണ് അദ്ദേഹം.
സംഗീത നാടക് അക്കാദമിയുടെ ജനറൽ കൗൺസിൽ മുൻ അംഗം കൂടിയാണ് അദ്ദേഹം.
2004 ലെ സംഗീത നാടക് അക്കാദമി അവാർഡും അദ്ദേഹം നേടിയിട്ടുണ്ട്.
2008 ൽ സത്രിയ നൃത്തത്തിന് നൽകിയ സംഭാവനകൾക്ക് ഭാരത സർക്കാർ അദ്ദേഹത്തിന് പത്മശ്രീ ബഹുമതി നൽകി.
വടക്കുകിഴക്കൻ ഇന്ത്യൻ സംസ്ഥാനമായ അസമിലെ ഗോലഘട്ട് ജില്ലയിലെ ഡെർഗാവോണിനടുത്തുള്ള ആധാർ സത്ര എന്ന ഗ്രാമത്തിൽ ധരനിധർ ദേവ് ഗോസ്വാമി, ചന്ദ്രപ്രോവ ദേവി എന്നിവരുടെ മകനായി 1933 ഓഗസ്റ്റ് 2 ന് ജതിൻ ഗോസ്വാമി ജനിച്ചു.
സത്രിയയിലെ ആദ്യകാല പരിശീലനം പിതാവിന്റെ കീഴിലായിരുന്നുവെങ്കിലും പിന്നീട് ഗോപിറാം ബയാൻ, ബാബുല ബയാൻ, അറിയപ്പെടുന്ന രണ്ട് സത്രിയ അധ്യാപകരുടെ കീഴിൽ പരിശീലനം നേടി.1953 ൽ അദ്ദേഹം സ്വന്തം നൃത്ത അക്കാദമി അലോക് ശിൽപി സംഘ എന്ന പേരിൽ ജന്മനാട്ടിൽ സ്ഥാപിച്ചുവെങ്കിലും നൃത്ത പരിശീലനം തുടർന്നു, ഗണേഷ് ഹിരാലാലിൽ നിന്ന് കഥക്, അറ്റോംബ സിങ്ങിൽ നിന്ന് മണിപ്പൂരി എന്നിവയും പഠിച്ചു.
സത്രിയയിലേക്ക് ശ്രദ്ധ തിരിക്കുന്ന അദ്ദേഹം 1962 ൽ കലഗുരു ബിഷ്ണു പ്രസാദ് റാബ, റോക്‌കേശ്വർ സായിക ബാർബയൻ എന്നിവരോടൊപ്പം നൃത്തത്തെ പ്രോത്സാഹിപ്പിക്കുന്നതിനുള്ള ഒരു സാംസ്കാരിക സംഘടനയായ പ്രജ്ഞോതി കല പരിഷത്ത് സ്ഥാപിച്ചു.
രാജ്യത്തിന്റെ വിവിധ ഭാഗങ്ങളിൽ പ്രകടനങ്ങൾ നടത്തുന്ന ഒരേയൊരു സത്രിയ കലാകാരനാണ് ഗോസ്വാമി.
1994 ൽ സംഗീത നാടക് അക്കാദമിയുടെ ജനറൽ കൗൺസിൽ അംഗമായി നാമനിർദ്ദേശം ചെയ്യപ്പെട്ടു, 2000 ൽ അക്കാദമി അക്കാദമിക് ഒരു ശാസ്ത്രീയ നൃത്തരൂപമായി സത്രിയയെ പ്രഖ്യാപിച്ചത് അദ്ദേഹത്തിന്റെ നിരന്തര ശ്രമഫലമായിരുന്നു.
ഇന്ത്യയിലും വിദേശത്തും അദ്ദേഹം പ്രകടനം നടത്തിയിട്ടുണ്ട്.
സത്രിയയെക്കുറിച്ചുള്ള അഞ്ച് പുസ്തകങ്ങൾ  അദ്ദേഹം പ്രസിദ്ധീകരിച്ചിട്ടുണ്ട്.
സംഗീത നാടക അക്കാദമിയുടെ ആഭിമുഖ്യത്തിൽ ഗുവാഹത്തിയിൽ 2000 ൽ സത്രിയ അക്കാദമി ആരംഭിച്ചപ്പോൾ അദ്ദേഹത്തെ സ്ഥാപനത്തിന്റെ ആദ്യ ഡയറക്ടറായി തിരഞ്ഞെടുത്തു.
ശങ്കരി സംഗീത വിദ്യാപിത്തിന്റെ നൃത്തചാര്യ പദവി വഹിച്ച ഗോസ്വാമി 2004 ൽ സത്യ നൃത്തത്തിനുള്ള സംഗീത നാടക അക്കാദമി അവാർഡ് നേടി.
2008 ൽ ഭാരത സർക്കാർ അദ്ദേഹത്തിന് പത്മശ്രീ ബഹുമതി നൽകി.
സത്രിയ നൃത്തം അവലംബം
ജട്രോഫ
ജട്രോഫ പ്ലാന്റ് ജട്രോഫ പ്ലാന്റ് ജട്രോഫ പ്ലാന്റ്
യൂഫോർബിയേസി എന്ന സ്പർജ് കുടുംബത്തിലെ പൂച്ചെടികളുടെ ഒരു ജനുസ്സാണ് ജട്രോഫ ( ശാസ്ത്രീയനാമം : Jatropha ) .
പേര് ഗ്രീക്ക് വാക്കുകൾ ആയ ἰατρός (ഇഅത്രൊസ്), "ഡോക്ടർ" എന്ന അർത്ഥവും τροφή (ത്രൊഫെ), "പോഷകാഹാരം" എന്ന അർത്ഥവുമായതിനാൽ പൊതുവായ പേര് ഫിസിൿ നട്ട് (physic nut) എന്നാണ്.
മറ്റൊരു പൊതുവായ പേരാണ് nettlespurge .
ഇതിൽ ഏകദേശം 170 സ്പീഷിസ് ചെടികളും കുറ്റിച്ചെടികളും മരങ്ങളും അടങ്ങിയിരിക്കുന്നു (ചിലത് ഇലപൊഴിയും , ജട്രോഫ കുർകാസ് പോലെ).
ഇവയിൽ ഭൂരിഭാഗവും അമേരിക്കയിൽ നിന്നുള്ളവയാണ് , പഴയ ലോകത്ത് 66 സ്പീഷീസുകൾ കാണപ്പെടുന്നു.
ഈ ചെടികളിൽ പ്രത്യേകമായി ആൺപൂക്കളും പെൺപൂക്കളും കാണുന്നു.
യൂഫോർബിയേസി കുടുംബത്തിലെ പല അംഗങ്ങളെയും പോലെ, ജട്രോഫയിലും വളരെ വിഷാംശം ഉള്ള സംയുക്തങ്ങൾ അടങ്ങിയിരിക്കുന്നു.
ജെട്രോഫ സ്പീഷീസ് പരമ്പരാഗതമായി കുട്ടനിർമ്മാണത്തിനും തുകൽവ്യവസായത്തിലും ചായനിർമ്മാണത്തിലും ഉപയോഗിച്ചിരുന്നു.
2000 -കളിൽ, കടലാവണക്ക് ബയോഡീസൽ ഉൽപാദനത്തിനുള്ള ഒരു എണ്ണവിളയായി താൽപര്യം ജനിപ്പിച്ചതുകൂടാതെ വിളക്ക് എണ്ണയായി ഉപയോഗിക്കുമ്പോൾ ഔഷധപ്രാധാന്യവും ഇതിനുണ്ടായിരുന്നു.
ഭക്ഷ്യയോഗ്യമായ ഉപോൽപ്പന്നമായതിനാൽ ജൈവ ഡീസലിന് ഉറവിടമായി ഉപയോഗിക്കുമ്പോൾ മികച്ച വരുമാനം നൽകിക്കൊണ്ട്, വിഷ സംയുക്തങ്ങളില്ലാത്ത ജട്രോഫ കുർകാസ് വകഭേദത്തെ തിരഞ്ഞെടുത്ത ബ്രീഡിംഗിലൂടെ വികസിപ്പിച്ചെടുത്തിരുന്നു വെരാക്രൂസ് പ്രദേശത്തെ തദ്ദേശീയരായ മെക്സിക്കക്കാർ.
ഭക്ഷ്യയോഗ്യമായ ജട്രോഫയെ വിഷവസ്തുക്കളാൽ പരാഗണം നടത്തിയാൽ വിഷാംശം തിരിച്ചെത്തിയേക്കാം.
ഉപയോഗങ്ങൾ ചൈനയിലെ ജട്രോഫ പാണ്ടുരിഫോളിയ
മെക്സിക്കോയിലെ സോനോറയിലെ സെറി ജനങ്ങൾ ജട്രോഫ ക്യൂനാറ്റ ബാസ്കറ്റ് നിർമ്മാണത്തിന് ഉപയോഗിക്കുന്നു.
കാണ്ഡം വറുത്ത് പിളർന്ന് നനച്ച് ഒരു വിപുലമായ പ്രക്രിയയിലൂടെയാണ് കുട്ട ഉണ്ടാക്കുന്നത്.
പലപ്പോഴും ഉപയോഗിക്കുന്ന ചുവന്ന ചായം മറ്റൊരു സസ്യ ഇനമായ ക്രാമേരിയ ഗ്രേയിയുടെ വേരിൽ നിന്നാണ് നിർമ്മിച്ചിരിക്കുന്നത്.
ഉഷ്ണമേഖലാ പ്രദേശങ്ങളിൽ തുടർച്ചയായി വിരിഞ്ഞുനിൽക്കുന്ന കടുംചുവപ്പ് പൂക്കൾക്ക് അലങ്കാരമായി സ്പൈസിജട്രോഫ ( ജെ. ഇന്റഗെറിമ) കൃഷി ചെയ്യുന്നു.
ബുദ്ധബെല്ലി പ്ലാന്റ് ( ജെ പൊദഗ്രിച ) ലെതർ ടാൻ ചെയ്യാൻ ഒരു ചുവന്ന ഡൈ ഉത്പാദിപ്പിക്കാൻ മെക്സിക്കോയിലും അമേരിക്കൻ ഐക്യനാടുകളിലും ഉപയോഗിച്ചിരുന്നു.
ഇത് ഒരു വീട്ടുചെടിയായും വളർത്തുന്നു.
കടലാവണക്കിൽ നിന്നുള്ള എണ്ണ പ്രധാനമായും ഡീസൽ എഞ്ചിനുകളിൽ ഉപയോഗിക്കുന്നതിന് ബയോഡീസലായി മാറ്റുന്നു.
എണ്ണ വേർതിരിച്ചെടുക്കുന്നതിന്റെ ഫലമായുണ്ടാകുന്ന കേക്ക്, പ്രോട്ടീൻ സമ്പുഷ്ടമായ ഉൽപന്നം, മത്സ്യത്തിനോ മൃഗങ്ങളുടെ തീറ്റയ്‌ക്കോ (വിഷവിമുക്തമാക്കിയാൽ) ഉപയോഗിക്കാം.
വൈദ്യുത നിലയങ്ങളിൽ ഉപയോഗിക്കുന്നതിനോ ബയോഗ്യാസ് ഉത്പാദിപ്പിക്കുന്നതിനോ ഉള്ള ഒരു ബയോമാസ് ആയും ഉപയോഗിക്കാവുന്ന ഇത് ഉയർന്ന നിലവാരമുള്ള ഒരു ജൈവ വളവുമാണ് .